LATVIJAS ALPĪNISTU SAVIENĪBAS

VALDES SĒDE

PROTOKOLA Nr. 20-02

Krišjāņa Barona iela, 2020.gada februārī

Valdes sēdes laiks 18:00 – 20:00

**Sēdē piedalās:** Mihails Pietkevičs, Edgars Šāblis, Normunds Reinbergs, Imants Puhovs

**Protokolē:** L.Miķe

**Sēdes darba kārtība:**

1. **Iepriekšējās LAS valdes sēdes protokola apstiprināšana.**
2. **Komisiju darbība**
3. **LAS pilnsapulce**
4. **Finansējuma sadales kritēriji**

**Citi jautājumi**

**1. Iepriekšējās LAS valdes sēdes protokola apstiprināšana.**

 Apstiprina iepriekšējās valdes sēdes protokolu.

**2. Komisiju darbība**

Reinbergs informē, ka kopš LAS iepriekšējās valdes sēdes kāpšanas komisija nav tikusies. Tiek strādāts pie nolikumu maiņas un komentāriem.

Puhovs  par sporta tūrisma komisijas darbu - neesam tikušies, bija paredzēts, bet neizdevās. Ir doma mēģināt caur Skype noturēt tikšanos.

Šāblis inforē par aktuālo alpīnisma komisijas darbā. No biedrības Remoss ir iesūtīt sacensību nolikumu komentāri. Tie nav uzrakstīti kontekstā ar noteikumiem, tāpēc tos ir problemātiski izskatīt. Pietkevičs papildina, ka tā kā Remoss Zemlās taisīja distanci un tādejādi konstatējuši trūkumus un neatrunātās vietas noteikumos un piedāvājuši savu redzējumu. Reinbergs uzsver, ka ir jānāk kopā un jāstrādā ar to iesūtīto materiālu, kāds ir.

Šāblis informē par Olimpiskās komisijas sēdi. Tā bijusi nepatīkama. Kopā ir iedalīti 12 tūkstoši eiro dažādām federācijām. Tika pateikts, ka ministrija noteikusi kritērijus, pēc kuriem dod naudu. Citādāk nevar. Pietkevičs iebilst, ka bāzes finansējums no LOK ir 21 tūkstotis bez jebkādiem kritērijiem, to nosaka ģenerālās asamblejas lēmums. . Tā summa nāk no ziedojumiem. Šāblis turpina, ka turpmāk būs bāzes finansējums plus par augstiem sasniegumiem sportā. Pietkevičs izsaka viedokli, ka būtu jāadresē vēstule LOK un IZM, ka visi biedri ir vienādi, tiem ir piešķirta katram viena balss, vienādas tiesības, tātad arī finansējumam jāpienākas vienādi.

Šāblis turpina, interesanti licies fakts, ka 88 tūkstoši no finansējuma ir izdalīti pētniecībai projektam sporto visa klase. Pētīšot universitāte maģistra darbu ietvarā, finansējums paredzēts studentiem maģistra darbu izstrādei. Šis projekts esot uz četriem gadiem. Iebilst, ka ir LSPA, kas ar to nodarbojas.

**3. LAS pilnsapulce**

Datums ir noteikts 26.marts, plkst 18.00. Vilciņa uzņemas uzrakstīt darba kārtību un izsūtīt visiem.

Šogad atšķiras pilnsapulce ar to, ka ir prezidenta vēlēšanas. Vienojas, ka 10.marts ir termiņš, līdz kuram jāiesūta LAS prezidenta kandidātu pieteikumus.

Reinbergs jautā par LAS nosaukuma iespējamo maiņas jautājuma iekļaušanu kopsapulces dienas kārtībā. Viņaprāt jautājums ir jāliek plānā. Pietkevičs iebilst, ka nav piedāvājumi nosaukumam un jautājums nav ierosināts. Reinbergs atbild, ka viņš no kāpšanas komisijas ir izteicis divus piedāvājumus. Ar nosaukuma maiņu iegūs to, ka kāpšanas sportu padarīs redzamu. Šobrīd viss ir alpīnisms. Balsošanas jautājumu ierosinās kopsapulcē. Pietkevičs papildina, ka ir trešais variants – joprojām paliek Latvijas alpīnisma federācija. Šāblis izsaka viedokli, ka varētu būt alpīnisma un kāpšanas federācija. Alpīnismam jāpaliek pirmajam, jo tas ir zīmols. Puhovs iebilst, ka viņš nezina sporta tūrisma komisijas viedokli, bet viņa personīgais viedoklis ir iebildums, ka nav sporta tūrisma nosaukumā. Uz to Pietkevičs atbild, ka daudzu federāciju nosaukums neietver visus sporta veidus, ko tā apvieno.

Pietkevičs jautā, varbūt esam nonākuši kā citas valstis punktā, kad kāpējiem jāatdalās no alpīnisma? Reinbergs iebilst, ka to darīt nav iemesla. Vilciņa lūdz padomāt par finansēm, biedru skaitu un citiem ar kritēriju izpildi finansējuma iegūšanai svarīgiem punktiem.

Reinbergs piedāvā variantu, ka vispirms balso par variantiem – mainām nosaukumu LAS vai nemainām. Un tad attiecīgi, ja nobalso, ka nemaina, tad tālāk neskatās šo jautājumu. Ja nobalso, ka mainām, tad balso par iespējamajiem nosaukuma variantiem.

Balso par jautājumu, vai likt LAS nosaukuma iespējamo maiņu kopsapulces dienas kārtībā: trīs PAR, viens PRET, viens ATTURĀS.

**4. Finansējuma sadales kritēriji**

Vilciņa jautā par finanšu sadales kritērijiem attiecībā uz budžetu. Vai tie paliek tādi paši kā iepriekšējā gadā? Pietkevičs piebilst, visiem biedriem ir jāsaprot, ka tās finanses būs visiem mazāk. Reinbergs uzsver, ka kritēriji to sadalei tāpat būs vajadzīgi.

Šāblis gribētu redzēt tāmes – cik aiziet līdzfinansējums, dalības maksas un kā pēdējais – LOK un LSFP nauda. Vilciņa atbild, ka to varētu darīt gadījumā, ja viņi no mums iegūtu 50 – 70 % no nepieciešamā budžeta. Citādāk tam neredz jēgu, kāpēc būtu jāiespringst, lai izstrādātu tik detalizētu sadalīju, nezinot, cik no tā piešķirs.

Reinbergs ierosina saglabāt esošos kritērijus, jo tādejādi var konkrēti paskaidrot, kā mēs sadalām finansējumu. Priekšlikumos, ko viņš ir iesniedzis attiecībā uz kritēriju maiņu, līdz šim neviens nav iedziļinājies, tāpēc piedāvā kritērijus nemainīt.

Reinbergs piedāvā veikt divas izmaiņas kritērijos: pirmā – naudu piešķirt tām sacensībām, kur piedalās vismaz 3 – 5 klubi, bet, ja piedalās tikai viens klubs, LAS naudu nepiešķir; otrs – sacensību nolikumam jābūt iesūtītam un publicētam LAS lapa mēnesi pirms sacensībām. Ieguvums no tā būs organizatoriem, viņu pasākuma datumu redzēs kalendārā, viņu datumā neielīdīs kāds cits ar savu pasākumu.

Valde vienojas par šīm izmaiņām – lai saņemtu LAS finansējumu, jāpiedalās vismaz 3 klubiem; sacensību nolikumiem jābūt publicētiem mēnesi pirms sacensībām.

**Citi jautājumi**

Vilciņa ir apkopojusi informāciju par 2019.gada finanšu atskaitēm. Gada noslēguma pasākumam pietrūcis 33 eiro, to vienojas piešķirt no LAS naudas.

Vilciņa jautā par LSFP epastu, kur lūgts piedalīties aptaujā, vai to izsūtīja biedriem? Vilciņa uzsver, ka viņa nav deleģēta rediģēt epastu. Viņa atbild par saviem jautājumiem, bet pārējās lietas neattiecina uz sevi. Pietkevičs papildina, ka viņš saprot, ka mums nav pārstāvju nevienā institūcijā, tāpēc uz šo epastu neatbildēju. Uz tām vēstulēm saistībā ar LOK, uz kurām uzskatu, ka vajadzētu atbildēt, es atbildu.

Reinbergs jautā par tālāk izglītības programmas iespēju saņemt līdzfinansējumu semināra organizēšanai. Kāpšanas komisija šo trīs gadus ir izmantojusi, varam ļaut kādam citam. Ja citu nav, varam izmantot mēs. Iespējamās tēmas ir dopings un veselīgs uzturs, trešo tēmu var izdomāt. Šīs tēmas derētu arī citām sporta jomām. Mūsu piedāvājums varētu būt taisīt to kā vienas dienas pasākumu. Iepriekšējam semināram ieguva 500 eiro līdzfinansējumu. Uz to Vilciņa atbild, ka tas varētu būt saistīts ar to, ka viena un tā pati tēma atkārtojas pa gadiem, tāpēc mazāk naudas. Puhovs atbild, ka ir nodevis savai komisijai informāciju. Vēl ir 10 dienas laika sastādīt plānu.

Reinbergs aktualizē problēmu ar sacensību organizatoru trūkumu. Klubi grib Latvijas čempionātu kā tādu un vēl Kausu, kurā ir trīs kausa posmi. Šogad sanāk, ka čempionāts ir kopā ar kausa posmu. Tas ir dēļ organizatoru un finanšu trūkuma, kas ir saistīti jautājumi. Iedodot klubiem 300 – 500 eiro sacensību organizēšanai, viņi to kompensē ar augsto dalības maksu. Vilciņa uz to iebilst, ka čempionāts un kauss nav domāti kā masu pasākumi. Pietkevičs papildina, ka tie ir divi augstākā līmeņa pasākumi.

Nākamā LAS valdes sēde 2020.gada 3. martā